cyanic-selkie/wikianc huggingface dataset:
Olaf Schmidth
På en tid hvor det å forme arbeiderboliger arkitektonisk ble betraktet som et kildent Punkt ble Schmidth den første som tok denne oppgaven konsekvent opp i Danmark. Han deltok i internasjonale kongresser, holdt foredrag og skrev artikler i tidsskrifter, bl.a. Den tekniske Forenings Tidsskrift, XIV, 1890-91, 1891, 83-94.
Sammen med Gotfred Tvede bygget han Frederiksberg Gasværksarbejderes Byggeforenings hus, kjent som Den hvide by på Frederiksberg ved Peter Bangsvej 27-45, Jyllandsvej 23-25, 24-38, Kronprinsensvej 53-61, 48-54, Folkets Alle 1-43, 2-42, Frihedsvej 1-7, 2-4, Lighedsvej 1-13, 2-8 og Broderskabsvej 1-31, 2-18 (1900). Det arkitektoniske preget er her oppnådd ved å bygge alle husene som dobbelthus for å gi dem en viss fylde, dessuten er de benyttede motivene preget av tidens palestil.
Samand
Samand er et iransk bilmerke produsert av industriselskapet Iran Khodro.
Samand er bygd på plattformen til Peugeot 405. Peugeot 405 produseres også i Iran og PSA Peugeot Citroën har hatt samarbeid med Iran siden slutten av 1970-tallet.
Eksport
Foruten mange land i Midtøsten eksporteres Samand til Russland, Bulgaria, Tadsjikistan, Pakistan og Afghanistan.
Ved siden av Iran er det også opprettet produksjon av bilmerket i Hviterussland, Venezuela, Syria, Aserbajdsjan.
Gunn Bohmann
Gunn Elsie Bohmann Olsen (født 24. april 1948) er en norsk barnebokforfatter og sosialarbeider fra Skien.
Hun har bakgrunn fra barnevernet og jobber til daglig som sosialkonsulent på Borgestadklinikken. Hun debuterte i 1994 med Fia-barnet, og har senere skrevet ytterligere én bok: Over regnbuen (2000). Hun fikk Kultur- og kirkedepartementets debutantpris for Fia-barnet, og boka ble i 2003 filmatisert som Fia og klovnene. Begge bøkene hennes bygger på erfaringer med voksnes omsorgssvikt overfor barn. Debutboken er oversatt til dansk, tysk og nederlandsk.
Arne Mortensen
Arne Mortensen (født 14. oktober 1900 i Stavanger, død 28. februar 1942) var en norsk roer som deltok i de olympiske leker 1920 i Antwerpen.
Disney Interactive Studios
Disney Interactive Studios, Inc. (opprinnelig Walt Disney Computer Software, senere Disney Interactive og Buena Vista Games, Inc.) er et selskap eid av The Walt Disney Company som produserer og distribuerer videospill. Selskapet ble grunnlagt i 1988 som et datterselskap av Walt Disney Consumer Products.
Víctor Paz Estenssoro
Ángel Víctor Paz Estenssoro (2. oktober 1907-7. juni 2001) var en boliviansk reformpolitiker og advokat som har spilt en viktig rolle i nyere boliviansk politikk. Paz Estenssoro stilte til presidentvalget i Bolivia åtte ganer, i 1947, 1951, 1960, 1964, 1978, 1979, 1980 og 1985, hvorav han vant fire, og tjente dermed fire perioder som sitt lands president, 1952-56, 1960-64, 1964 (terminen avbrutt av visepresident René Barrientos og general Alfredo Ovando Candías statskupp hvor Paz ble styrtet) og til slutt 1985-1989.
Offentlig administrasjon
Offentlig administrasjon (engelsk Public administration) er «overføringen av politikk til den virkeligheten borgerne ser hver dag»
Offentlig administrasjon er et akademisk fag i skjæringspunktet mellom statsvitenskap og jus (og også med berøringspunkter til andre samfunnsvitenskaper), som fokuserer på omformingen av politikk til praksis. École nationale d'administration er et av de mest kjente lærestedene som tilbyr studier i offentlig administrasjon, og utdanner særlig ledere for den franske statsadministrasjonen.
2012 i Danmark
Begivenheter i året 2012 i Danmark.
Lofjorden
Lofjorden er en fjord mellom Frosta og Åsen (Levanger) i Nord-Trøndelag, og er en arm av Åsenfjorden som igjen er en del av Trondheimsfjorden. Fjorden har innløp mellom Lauvtangen i sør og Langøya i nord og strekker seg rundt to kilometer østover til grenda Lo, som den har navn etter.
Hjelpekrysseren «Berlin» lå internert i Lofjorden fra høsten 1917.
Too Dark Park
Too Dark Park er et album av Skinny Puppy som ble sluppet 1990.
Nordskogbygda
Nordskogbygda er en bygd i den nordøstre delen av Elverum. Bygda har sin egen kirke, Nordskogbygda kirke, og også sin egen skole og barnehage som ligger like ved kirka – Kirkeby oppvekstsenter.
Oppskrift
En oppskrift er et sett instruksjoner som beskriver hvordan noe skal tilberedes eller lages. Uttrykket brukes mest i tilknytning til matlaging. En oppskriftsamling i bokform kalles en kokebok – også når det gjelder brød og kaker.
Oppskriften inneholder vanligvis:
I noen tilfeller inneholder oppskriften også noe om holdbarhet og om ev. frysing er mulig. Eldre oppskrifter var ofte mere sparsomme, og forutstte at brukeren hadde basiskunnskaper som er i ferd med å bli sjeldnere i dag.
Prajñāpāramitāsūtraen i 700 vers
Teksten finnes bevart på sanskrit, i to tibetanske oversettelse fra det 8. århundre, i to kinesiske oversettelser fra Sui-dynastiet og i en kinesisk oversettelse fra Tang-dynastiet.
Sanskritversjonen
Teksten er bevart på sanskrit i form av et manuskript på nepalsk papir (MS Add.868) fra Nepal. Tittelen er saptaśatikā prajñāparamitā, «prajñāpāramitā i 700 vers». Skriften er nepālākṣarā, er i sort blekk og er skrevet i det 17. eller 18. århundre. Manuskriptet består av 44 sider, med 6-7 linjer per side. Sidene er 8 cm høye og 26.5 cm brede. Manuskriptet oppbevares ved Cambridge University Library.
Manuskriptet ble ervervet av Dr. D. Wright den 21. juli 1873, og bærer University Library stamp (ULIB) 7/3/55.
Manuskriptets innledende tekst lyder:
namo bhagavatyai prajñāpāramitāyai ||  || evaṃ mayā śrutam ekasmin samaye bhagavān_ śrāvastyāṃ viharati sma || jetavane [1v2] anāthapiṇḍadasyārāme || mahatā bhikṣusaṃghena sārddhaparipūrṇṇenārhadbhikṣusahasreṇa bodhisatvānāṃ mahāsatvānāṃ [1v3] mahāsamnāhasannaddhānāṃ paripūrṇṇair bodhisattvaśatasahasraiḥ sarvair avinivarttanīyair anuttarāyāḥ samyaksaṃbodheḥ | [1v3] tadyathā || mañjuśriyā ca kumārabhūtena maitreyena ca | asaṃgapratibhānena ca | anikṣiptadhureṇa ca | evaṃpramu[1v4]khair daśabodhisatvaśatasahasraiḥ ||
Avsluttende tekst, med kolofon lyder:
Wiesbaden-Biebrich
Biebrich er en bydel i den hessiske hovedstaden Wiesbaden. Frem til den ble innlemmet i Wiesbaden i 1926, var Biebrich en egen by.
Prajñāpāramitāsūtraen i 700 vers
Sanskritversjonen
āryasaptaśatikā prajñāpāramitā samāptā || ye dharmā hetuprabhavā hetus teṣāṃ tathāgataḥ || hy avadat te[43r7]ṣāṃ yo nirodhaḥ evamvādī mahāśramaṇaḥ ||  ||   || śubhaṃ astu sarvagajatām_||  ||   ❈   ||
Wiesbaden-Biebrich
Historie
Biebrich nevnes tidligst i 874 som Villa Biburc. Frem til det 20. århundre var den en småby og var sommerresidens for fyrstene og (siden 1806) hertugene av Nassau. De bygget det imponerende barokkslottet (1700–1744, arkitekter: Maximilian von Welsch og Friedrich Joachim Stengel) med omgivende landskapshaver (1817–1823 av Friedrich Ludwig von Sckell), den nåværende slottsparken, ved Rhinens bredder.
Prajñāpāramitāsūtraen i 700 vers
Tibetanske oversettelser
Teksten ble oversatt to ganger til tibetansk i det 8. århundre. I Dergè Kangyur (སྡེ་དགེའི་བཀའ་འགྱུར · sde dge‘i bka'-'gyur) fra 1733 befinner den første oversettelsen seg i seksjonen prajñāpāramitā (ཤེར་ཕྱིན། · sher phyin), i underseksjonen «diverse [mindre] prajñāpāramitā[sūtraer]» (ཤེས་​རབ་​སྣ་​ཚོགས། · shes rab sna tshogs). Denne underseksjonen består av 18 tekster (D.14-D.31) og skiller seg fra «moder[seksjonen]» (ཡུམ། · yum) som består av 5 tekster som utgjør «de store prajñāpāramitāsūtraene» (D.9-D.13).
Wiesbaden-Biebrich
Historie
I det 19. århundre ble Biebrich et betydningsfullt industrisentrum i Rhein-Main-området. Etter første verdenskrig slet byen med pengenød og arbeidsløshet, og valgte å bli en del av den rike storbyen Wiesbaden. Idag er Biebrich Wiesbadens største bydel med ca. 35 000 innbyggere.
Prajñāpāramitāsūtraen i 700 vers
Tibetanske oversettelser
Der befinner teksten seg som tekst nr 25 (D.25, Toh. 24) i bind 34 (ཀ, ka). Den opptar 52.143 sider, og befinner seg i folio 148a.1-174a.2.
Den tibetanske tittelen er sher phyin bdun brgya pa (ཤེར་ཕྱིན་བདུན་བརྒྱ་པ།), som er en gjengivelse av saptaśatikāprajñāpāramitā. De normaliserte tittelen i tittel-linjen (folio 148a.1) En variant av tittelen er ’phags shes rab kyi pha rol tu phyin pa bdun brgya pa zhes bya pa theg pa chen po’i mdo (འཕགས་ཤེས་རབ་ཀྱི་ཕ་རོལ་ཏུ་ཕྱིན་པ་བདུན་བརྒྱ་པ་ཞེས་བྱ་པ་ཐེག་པ་ཆེན་པོའི་མདོ), som er en gjengivelse av ārya saptashastikā nāma prajñāpāramitā mahāyâna sūtra (tibetansk translitterasjon: ཨཱ་​རྱ་​ས་​པྟ་​ཤ་​ཏི་​ཀཱ་​པྲ་​ཛྙཱ་​པཱ་​ར་​མི་​ཏཱ་​མ་​ཧཱ་​ཡཱ་​ན་​སཱུ་​ཏྲ། · A r+ya sa p+ta sha ti kA pra dz+nyA pA ra mi tA ma hA yA na sU tra/).
I kolofonen brukes tittelen ’phags pa shes rab kyi pha rol tu phyin pa bdun brgya pa rdzogs so/_skad gsar chad kyis kyang bcos nas gtan la phab pa/ (འཕགས་​པ་​ཤེས་​རབ་​ཀྱི་​ཕ་​རོལ་​ཏུ་​ཕྱིན་​པ་​བདུན་​བརྒྱ་​པ་​རྫོགས་​སོ། སྐད་​གསར་​ཆད་​ཀྱིས་​ཀྱང་​བཅོས་​ནས་​གཏན་​ལ་​ཕབ་​པ།), og i den avsluttende seksjonen brukes tittelen ’phags pa shes rab kyi pha rol tu phyin pa bdun brgya pa/ (འཕགས་​པ་​ཤེས་​རབ་​ཀྱི་​ཕ་​རོལ་​ཏུ་​ཕྱིན་​པ་​བདུན་​བརྒྱ་​པ།).
Den tibetanske kolofonen nevner ingen oversettere, men originalteksten var et sanskritmanuskript fra Nepal.
Den andre oversettelsen befinner seg som tekst nr 46 i den tibetanske Ratnakūṭasūtraen (Toh.45-93). Dette er en antologi bestående av 49 uavhengige tekster. I Dergè Kangyur utgjør denne antologien en egen seksjon (དཀོན་བརྩེགས། · dkon brtsegs), og denne teksten har nummeret D.91/Toh. 90.
Tittelen er shes rab kyi pha rol tu phyin pa bdun brgya pa zhes bya ba theg pa chen po'i mdo/ (ཤེས་​རབ་​ཀྱི་​ཕ་​རོལ་​ཏུ་​ཕྱིན་​པ་​བདུན་​བརྒྱ་​པ་​ཞེས་​བྱ་​བ་​ཐེག་​པ་​ཆེན་​པོའི་​མདོ།). Og teksten befinner seg i bind 11 (ཆ, cha), folioene 182b.6-209b.7.
Indiske kommentarer i den tibetanske kanon
Den tibetanske buddhistiske kanon inneholder også oversettelser av to indiske kommentarer til teksten. Begge befinner seg i bind 197 i seksjonen prajñāpāramitā (ཤེས་ཕྱིན། · shes phyin) av Dergé Tengyur (སྡེ་དགེའི་བསྟན་འགྱུར, sde dge‘i bstan 'gyur) fra 1744:
Kinesiske oversettelser
Teksten ble oversatt tre ganger til kinesisk:
Davishavet
Davishavet er et havområde langs kysten av det antarktiske kontinentet mellom West isbrem i vest og Shackleton isbrem i øst. Øst for Davishavet ligger Mawsonhavet. Havområdet ble kartlagt Den australasiatiske antarktisekspedisjonen (1911-14) fra ekspedisjonsskipet «Aurora» og navngitt av Douglas Mawson etter kapteinen på «Aurora» John King Davis, som også var nestkommanderende på ekspedisjonen.
Gerhard Helskog
Gerhard By Helskog (født 6. mai 1963 i Vefsn) er en norsk journalist. Han arbeidet med utenrikssaker for TV2 Nyhetene i Oslo.
Utdannelse og karriere
Helskog ble født i Vefsn i Nordland og vokste opp i Ski i Akershus. Han har historie mellomfag fra Universitetet i Oslo og bedriftsøkonomeksamen fra Bedriftsøkonomisk Institutt (BI).
Han begynte sin journalistkarriere i Østlandets Blad i 1983. Deretter ble han reporter i NRK Østlandssendingen i 1988, programleder i NRK fjernsynet i 1990 og journalist i Dagbladet i 1991.
Fra 1992 var han med på oppbyggingen av den kommersielle fjernsynskanalen TV2. Den første programserien han ledet i TV2 var Dokument2. Deretter kom Bak din rygg i 1995, om etterretningsvirksomhet under den kalde krigen. Det ble også en dokumentarfilm ut av serien, med Helskog som manusforfatter. Blant ting arbeidet bragte ut ny viten om, var Arbeiderpartiets overvåkning av kommunister og Sovjets spionvirksomhet i Norge.
Senere ble han redaktør for TV2s magasin Rikets tilstand (1999–2002). Rikets tilstand etablerte seg snart som TV2s flaggskip på den undersøkende journalistikks område, og Helskog og hans redaksjon ble to ganger utmerket med SKUP-diplom, en av de gjeveste norske journalistikkutmerkelser.
I tiden 2004-07 var han TV2s utenrikskorrespondent i USA med base i Washington.
Undersøkende journalistikk - kontroverser og rettssaker
Han er blant annet kjent for undersøkende journalistikk om norsk helsevesen, om omskjæring og tvangsekteskap, og om norsk og utenlandsk etterretning og avsløringene av Stay behind-gruppenes eksistens («Norges hemmelige hær»), journalistikk knyttet til forhold rundt stortingspolitikeren Jan Simonsen og om dopingbestillinger til norske idrettstropper førte til høye bølger i massemediene og i rettsvesenet. Helskog er også kjent for en rekke personportretter. Det var i et intervju med Helskog at Nini Stoltenberg (statsministeren Jens Stoltenbergs søster) for første gang snakket om sitt liv som rusmiddelavhengig.
Flere av de sakene Helskog grep fatt i under denne programserien, førte til oppstuss og kontroverser. I «Norske jenter omskjæres» (to programmer høsten 2000) ble det avdekket at jenter som vokser opp i Norge, ble sendt til familienes opprinnelsesland eller andre land for å bli omskåret. I programmet ble det hevdet at norske myndigheter Rikets tilstand hadde gjort lite eller ingenting for å håndheve forbudet mot kjønnslemlestelse, og hindre at jenter i Norge blir omskåret i samsvar med gamle muslimske tradisjoner spesielt i afrikanske land. Helskog ble utsatt for trusler etter disse programmene.
To utsendelser i oktober 2001 handlet om forhold knyttet til daværende FrP-politiker og stortingspolitiker Jan Simonsen. Rett etter at det første programmet gikk på luften, ble Simonsen ekskludert av sitt eget fylkeslag, Rogaland FrP, som mente at hans livsførsel ikke sømmet seg for en stortingsrepresentant. Programmet utløste også kritikk mot Simonsen fra partilederen Carl I. Hagen. Det endte noen uker senere i at FrP og Simonsen «skilte lag». Selv om spenningene rundt Simonsen ikke var Rikets tilstands verk, hadde programmene utvilsomt katalysatoreffekt. Helskog og hans medarbeidere hadde tatt for seg enkelte forhold omkring driften av utestedet «Enka» i Oslo og visse sider ved etterforskningen av attentatet mot Aschehoug forlags adm. dir. William Nygaard i 1993. Jan Simonsens navn ble trukket inn i begge sakene. TV-programmene førte til heftig debatt i norske medier. Simonsen mente at han ble ærekrenket av Helskog, og krevde med assistanse fra injurie-advokat Per Danielsen en oppreisning på inntil til 250,000 kroner. Fem beskyldninger erklært døde og maktesløse. I tre av utsagnene ble Simonsen beskyldt for løgn, for å ha avgitt falsk forklaring til politiet i Nygaard-saken og for å ha latt seg smøre med øl på «Enka». Simonsen tapte saken, og nådde heller ikke frem med anker og ny rettsrunde. Jan Simonsens siste søksmål endte med at Simonsen tapte i januar 2004. Ved den siste rettsbehandlingen skrev retten at
I forbindelse med et oppslag i Rikets tilstand høsten 2002 kom Helskog igjen ut i hardt vær. Det gjaldt programmet «Finnes det doping i norsk toppidrett?» I dokumentaren ble det hevdet at rundt 150 medikamenter - hvorav flere på idrettens dopingliste - ble rekvirert av den norske langrennsledelsen. Dette viste seg å være feil. Dokumentet TV2 hadde «avslørt» var legefirmaets tilbudsliste, ikke liste over det som faktisk var bestilt. Helskog innrømmet feilen og «la seg flat». Kontroversen fortsatte likevel i lang tid etterpå.
En rekke av Rikets tilstand-programmene brakte forhold frem i lyset som utløste store kontroverser. Helskog har vært saksøkt en rekke ganger i forbindelse med reportasjene, men har vunnet samtlige rettssaker
Priser og utmerkelser
Helskog og/eller de redaksjoner han har ledet, er blitt hedret med flere priser: Hirschfeldtprisen i 1987 (for reportasjeprosjektet «Tid for nærhet» i Østlandets Blad), Amandaprisen i 1991, SKUP-diplom (SKUP = Stiftelsen for en Kritisk og Undersøkende Presse) i 1993, 1999 og 2000 , og Gullruten i 2001. I 2020 mottok Helskog Oslo Redaktørforenings hederspris.
Privat
Gerhard Helskog er gift med politisk redaktør i VG, Hanne Skartveit. De har tre barn. I desember 2021 opplyste Helskog i et TV2-intervju at han at han slutter som journalist på grunn av sykdom.
Villarino vannkraftverk
Villarino I vannkraftverk er et undergrunns vannkraftverk i provinsen Salamanca, vestre Spania. Kraftverket ligger i nedslagsfeltet til elva Duero, nær landsbyen Villarino nær Salamanca, ikke langt fra grensen til Portugal. Det får vann fra Almendra-demningen.
Installert kapasitet i kraftverket er om lag 810 MW, fordelt på 6 reversible turbiner. Dette er et såkalt pumpekraftverk som nytter vannkraft fra to vannreservoarer i ulik høyde, hvor vann fra nedre reservoar kan pumpes tilbake opp i øvre reservoar i perioder med lavere etterspørsel etter elektrisk kraft.
Kraftverket må ikke forveksles med et kraftverk med samme navn i Argentina.
Tales from the Twilight World
Tales from the Twilight World er Blind Guardians tredje album, utgitt i 1990.
Mjøsradioen
Mjøsradioen er Norges første og eldste nærradio som fortsatt er i drift. Radioen ble etablert på Hedmarktoppen ved Hamar i desember 1981.
Mjøsradioen startet sine sendinger med en hjemmelaget sender samme dagen som kringkastingsmonopolet var over i desember 1981. Ansvarlig redaktør var Steinar Aabø. Den 7. februar 1982 var Mjøsradioen først ute med godkjent radiosender fra egen mast. Radioen brukte en direktiv quad antenne som gav mest dekning nordover Mjøsa og noe mindre dekning sørover. Radioen hadde lyttere helt fra Minnesund i sør og langt nord i Ringsaker kommune.
Mjøsradioen drives på frivillig basis (dugnad). Penger til drift er basert på gaver og inntekter fra den årlige julemessen som Mjøsradioen arrangerer på Hedmarktoppen folkehøyskole. Radioen ble i en årrekke drevet av studenter på medielinjen ved Hedmarktoppen Folkehøyskole. De hadde faste morgen og ettermiddagssendinger som inneholdt reportasjer, musikk og hilsninger til lokalmiljøet.
Formålet er først og fremst å evangelisere nærområdet gjennom kristne radioprogram. Men også andre program uten en direkte kristen profil blir sendt.
Deklinasjon
Deklinasjon (forkortet DEC eller δ) benyttes i astronomi for å angi vinkelavstanden et objekt på himmelhvelvingen har fra himmelekvator. Sammen med rektascensjon (forkortet RA eller α) utgjør deklinasjonen de to ekvatorialkoordinatene til objektet og tilsvarer geografisk breddegrad og lengdegrad på Jorden.
Det er vanlig å angi deklinasjon i grader (°), bueminutt (′) og buesekund (″). Fra definisjonen følger at stjerner langs himmelekvator har deklinasjon δ = 0°. Den blir regnet positiv mot den nordlige himmelpolen som har δ = 90°. Stjernen Polaris som ligger i nærheten av denne, har deklinasjonen δ = 89° 15′ 51″. På samme måte blir deklinasjonen negativ i sydlig retning.
Grunnet presesjon av jevndøgnspunktene, vil himmelekvator langsomt forflytte seg i forhold til ekliptikken definert ved Solens bane. Deklinasjonen varierer derfor litt over lang tid og må oppgis relativt til en referansedato eller epoke. Den som benyttes i dag, er J2000.0. Faktisk verdi kan da finnes basert på beregnet avvik.
Når en observatør på breddegrad φ ser en stjerne rett over seg i senit, er stjernens deklinasjon δ = φ. En stjerne med deklinasjon δ > 90° - φ, vil være sirkumpolar og ikke gå under horisonten. Den samme observatør vil da aldri kunne se stjerner med deklinasjon - δ da de ikke vil komme opp over horisonten.
Sånt som skjer
Sånt som skjer er ei novellesamling av Laila Stien. Den ble utgitt i 1988, og var forfatterens fjerde novellesamling. Her viser hun at vanlige menneskers liv i hverdagsnære og lite glamorøse omgivelser også kan gi stoff til novellen med dens krav til overraskende og brå vendinger. Som oftest handler det om mann og kvinne og den vanskelige kjærligheten. Personene er alle nordfra og snakker dialekt; dessuten er synsvinkelen som regel personlig, og stilen er farga av personenes muntlige uttrykksmåte.
Spiller ingen rolle er historia om anleggsarbeideren med hjemmeværende kone som lever et jevnt og rolig liv, helt til det flytter nye naboer inn over gangen med borgerlige vaner og verdier. Det blir rot i ekteskapet, og det ender med at brakkekameraten, som tidligere nesten ikke har gitt lyd fra seg, må si de forløsende ord.
Hvit brud er om to unge mennesker som går fra forelskelse via graviditet og vielse til et samliv som viser seg å bli komplisert. De får ikke til å snakke med hverandre om de ulike forventningene de har til samlivet, og hennes ordløse bønn om nærhet tar form av irrasjonelle handlinger som forvirrer og forskrekker han.
Det går alltid et tog er ei lita fortelling om ei ung, enslig mor som kommer for seint til et stevnemøte når ungen ikke vil roe seg. Men tap for én blir til vinning for en annen; for den eldre, barnløse kvinna som sitter barnevakt er samværet med det vesle barnet en rik stund.
Reisen til Benidorm blir avbestilt etter at han har truffet henne på Maritim bar i byen. Men situasjonen er vanskelig: Hun er vokalist i et utenlandsk danseorkester, mens han er en ganske vanlig arbeider som lengter etter kjærligheten. Han satser alt, og fallet må bli deretter.
Takk for sist handler om forholdet mellom fornuft og følelser. Forelskelsen tar gjerne helt andre veier enn fornuften tilsier.
Høl i himmelen er sprekken som åpner seg i det tunge skydekket når hun endelig har klart å komme seg ut av et umake forhold til en mann som åpenbart mener at hun ikke er fin nok for han.
Ros-Mari følger vi gjennom et langt ekteskap med Hans – danseløve, livskunstner og periodedranker. Alle mener at hun hadde fortjent bedre enn å drages med en slik ustadig ektemann, men Ros-Mari holder fast ved Hans og bærer over med alle feiltrinna, så nær som ett. Fra da av blir forholdet et helt annet.
Antti Ore
Antti Ore (født 25. oktober 1979 i Joutseno) er en finsk ishockeyspiller. Frem til sesongen 2010/2011 spilte Ore i den norske GET-Ligaen for klubben Stavanger Oilers.
Ore var representert ved junior nivå Lake Saimaa Lappeenranta, Imatra Agile II divisjon serien, og Finland, og SK Gislaveds å Division II av Sverige, før han flyttet i 2006 Mestis
Ore spilte for klubben KooKoota River Boys fra 2006 til 2009, mens han spiller på River Pojissa Mestis vant han sølvmedalje. sesongen i 2008-2009 var han torjuntaprosenttinsa Mestis syvende best 91.88, og 2009 serien det fjerde beste, 93.69, og slutten av sesongen, ble han valgt til den beste keeperen kit.
I 2009 ble Ore hentet til den norske GET-Ligaen og Stavanger Oilers, der han våren 2010 var med å ta gull i sluttspillet. I sesongen 2009-2010 spilte han 41 kamper med en redningsprosent på 91,5 prosent. Redningsprosenten i sluttspillet 2010 var på 91,9 prosent.
John Sheridan
John Joseph Sheridan (født 1. oktober 1964) er en irsk fotballtrener og tidligere fotballspiller.
Bobo-Dioulasso
Bobo-Dioulasso er en by i Burkina Faso. Byen ligger sørøst i landet i regionen Hauts-Bassins og er hovedstaden i provinsen Houet. Bobo-Dioulasso er den nest største byen i Burkina Faso, etter hovedstaden Ouagadougou. I 2012 hadde byen 813,610 innbyggere, opp fra 489,967 i 2006.
John Sheridan
Klubbkarriere
Sheridan begynte sin spillerkarriere i Manchester City FC i august 1981, men fikk ingen førstelagskamper for klubben. I mars 1982 dro han videre til Leeds United AFC, hvor han fikk sin debut på førstelaget i november samme år i en seriekamp mot Middlesbrough FC. Han etablerte seg deretter på førstelaget til Leeds og spilte 230 seriekamper og scoret 47 mål frem til august 1989, da han røk uklar med Billy Bremners erstatter Howard Wilkinson. Den 3. august ble han solgt til storklubben Nottingham Forest FC for 600 000 pund, men etter kun én ligacupkamp for skogvokterne ble han solgt videre til Sheffield Wednesday FC i november samme år.
Bobo-Dioulasso
De viktigste næringsveiene er bomullsindustri, metallindustri og næringsmiddelindustri. Byen er også et viktig handelssenter og der finnes det et blant annet et museum, en dyrehage og et pottemarked. Det finnes også en moské som ble bygget i 1880.
John Sheridan
Klubbkarriere
Også hos Sheffield Wednesday var han fast på førstelaget under ledelse av Ron Atkinson, og var en del av laget som vant Den engelske ligacupen i 1991 over Manchester United FC, hvor Sheridan scoret kampens eneste mål på et langskudd. Han fortsatte å være en sentral del av laget da Trevor Francis tok over managerrollen i juni 1991, og hjalp laget til en respektabel tredjeplass i serien, og finalen i begge de nasjonale cupmesterskapene i 1993. Da David Pleat tok over etter Francis høsten 1995 ble Sheridan i stor grad oversett, og høsten 1996 ble han derfor lånt ut til Birmingham City (under ledelse av Trevor Francis).
Friedl Däuber
Friedl Däuber (født 5. januar 1911 i Berchtesgaden, død 1. mai 1997) var en tysk alpinist og langrennsløper.
John Sheridan
Klubbkarriere
I midten av november 1996 ble han solgt til Bolton Wanderers FC og hjalp klubben mot opprykk til Premier League med sine 20 kamper og to scoringer. Sesongen etter endte med nedrykk for Bolton, og i august 1998 dro Sheridan videre på en fri overgang til Doncaster Rovers i Football Conference. Etter å ha spilt syv kamper for Doncaster dro han videre til Oldham Athletic AFC, hvor han etablerte seg på førstelaget. Med Oldham spilte Sheridan i Football League Two, hvor de hadde en rotløs tilværelse som verken endte med nedrykk eller opprykk. Våren 2004 la han fotballskoene på hylla etter å ha spilt over 140 seriekamper for Oldham.
Bihari
Bihari er en gruppe indoariske språk som blir talt i Bihar og nabostater i India.
Friedl Däuber
Däuber vant to VM-medaljer i løpet av sin skikarriere; én bronsemedalje i det første VM i alpint i slalåm i 1931 i Mürren. Året etter ble han verdensmester i slalåm.
Bihari
Bihari-gruppa består av:
ISO 639-1 = bh
John Sheridan
Landslagskarriere
Sheridan fikk sin landslagsdebut for i 1988. Han ble tatt i troppen under EM i fotball 1988 av landslagstrener Jack Charlton, men fikk ikke spille noen av Irlands kamper. Han ble også tatt ut til henholdsvis VM i fotball 1990 og VM i fotball 1994, hvor han kom inn som innbytter én kamp i 1990, og startet i alle Irlands fire kamper under VM i 1994. Sheridan fikk totalt 34 landskamper og fem mål for Irland frem til 1995.
Trenerkarriere
Sheridan tok over som manager i Oldham Athletic sammen med David Eyres etter at Iain Dowie dro fra klubben til Crystal Palace FC mot slutten av 2003. De ble begge to like etterpå erstattet av Brian Talbot, men da Talbots senere erstatter Ronnie Moore ble sparket i juni 2006 tok Sheridan over rollen som manager for Oldham på permanent basis. Etter å ha ledet klubben på øvre halvdel av tabellen gjennom flere sesonger ble Oldham og Sheridan enige om å avslutte samarbeidet i mars 2009. I juni samme år ble han utnevnt til manager hos Chesterfield.
Friedl Däuber
Däuber var også en dyktig langrennsløper. Under VM 1933 i Innsbruck ble han nummer seks på 18 km. I 1933 ble han tysk mester i stafett, og i 1935 deltok han i Holmenkollrennene. Under OL 1936 i Garmisch-Partenkirchen ble han nummer seks med det tyske stafettlaget og nummer 29 på 18 km.
Giovanni Cornaro
Giovanni Cornaro (født 30. juni 1720 i Venezia i Italia, død 29. mars 1789 i Roma) var en av den katolske kirkes kardinaler. Han var tilknyttet den romerske kurie.
Han var fra en annen gren av den gamle Cordanoslekten som de andre Cornaro-kardinalene kom fra, skjønt de var alle hans fjerne slektninger: Kardinalene Marco Cornaro (kreert 1500), Francesco Cornaro (1527), Andrea Cornaro (1544), Luigi Cornaro (1551),  Federico Cornaro (1585), Federico Baldissera Bartolomeo Cornaro (1626) og Giorgio Cornaro (1697).
Nirmal Lama
Nirmal Lama (født 1930 i Kurseong i Britisk India, død 9. mai 2000 i Kathmandu) var en kommunistleder i Nepal.
Unge år i Kongresspartiet og Kommunistpartiet
20 år gammal flytta han til Nepal og blei medlem av Nepals Kongressparti. Lama kjempa i opprøret 1950 til 1951 og gikk inn i det unge Nepals Kommunistiske Parti i 1951.
Etter kong Mahendras statskupp og forbud mot alle politiske partier i desember 1961 kom Lama mange år i fengsel. Han slapp ut i 1971, samtidig med Mohan Bikram Singh.
Medstifter av NKP (Chautho Mahadhiveshan)
På denne tida var det gamle NKP gått i oppløsning, både i ei rekke forskjellige partier og grupper splitta ut fra politisk uenighet, og i regionale og lokale organisasjoner som ikke hadde kontakt med hverandre fordi det sentrale partiapparatet hadde brutt sammen under diktaturet.
Mohan Bikram Singh fikk med seg flere partiledere fra tida før forbudet for å forsøke å gjenforene og bygge opp partiet igjen. Blant de som blei med på dette initiativet var Lama, suryanath ran yadav og Man Mohan Adhikari, som også hadde sittet inne, men slapp ut noen år før.
Leda av Singh stifta de i 1971 The Central Nucleus (Den Sentrale Kjerna) som hadde som mål å gjenopprette NKP.
Men Sentralkjerna mislyktes i å få med seg den største og viktigste biten av det gamle NKP på  denne tida, NKP (Pushpa Lal).
Dette førte til brudd i Den Sentrale Kjerna. Adhikari og andre gikk sine egne veier, mens Nirmal Lima var en nær medarbeider for Singh i innkallinga av det de kalte NKPs fjerde landsmøte. (Etter NKPs 3. landsmøte i 1962 hadde partiet gått i oppløsning.)
I praksis betydde det at denne gruppa under ledelsen av Singh stifta et nytt kommunistparti i 1974, som blei kjent under navnet NKP (Chautho Mahadhiveshan) (parentesen betyr fjerde landsmøte).
NKP (CM) bygde programmatisk på marxismen-leninismen Mao Zedongs Tenkning, og hadde på programmet at det arbeidet for et væpna bondeopprør. Det blei 1970-tallets største og viktigste kommunistparti i Nepal. Nirmal Lama var partiets viktigste leder ved sida av Singh.
Nirmal Lama i folkeopprøret 1979
I folkeopprøret i 1979 var NKP (CM) meget aktivt, sammen med det andre store og helt nystifta NKP (ML). De samarbeida med NKP (Pushpa Lal), som var sterkt redusert av splittelser, og andre mindre kommunistpartier.
Nirmal Lama var ei hoveddrivkraft i arbeidet for å få kommunistpartiene til å stå sammen og samarbeide med Nepals Kongressparti mot det kongelige diktaturet, og hans kurs viste seg svært politisk slagkraftig. Men Singh, som bl.a. var prinsipielt mot samarbeid med Kongressen, kritiserte Lamas linje.
Lima gjorde comeback i partiledelsen, men motsetningene i partiet og splittelsen mellom ham  og Singh vokste etter dette.
Brudd med Mohan Bikram Singh
På slutten av 1980-tallet var det tre revolusjonære maoistpartiet av ei viss betydning i Nepal: NKP (CM), NKP(Masal) leda av Singh, og et parti stifta etter et nytt utbrudd fra Singhs parti: NKP (Mashal), leda av Prachanda.
Splittelsen mellom dem hadde gjort at NKP(ML) nå var landets største og sterkeste kommunistparti. Samtidig hadde dette tidligere revolusjonære maoistpartiet bevega seg i moderat retning.
Lama i Jana Andolan 1990
I demokratiopprøret i 1990 deltok Nirmal Lama og NKP (CM) i den store fronten av stort sett moderate kommunistpartier, ULF, som var leda av Sahana Pradhan, sammen med NKP (ML), Nepal Mazdoor Kizan Party, NKP (Marksbadi) osv. ULF samarbeida med Nepals Kongressparti. Etter at kongen hadde gått med på å innføre flerpartisystem og parlamentarisme, var Nirmal Lama en av ULFs representanter som sammen med folk fra Kongressen utforma Nepals nye (og ikke helt demokratiske) grunnlov.
I motsetning til ULF laga de to andre revolusjonære maoistpartiene, NKP (Masal) og NKP (Mashal), en mer radikal front, Samyukta Rashtriya Janaandolan, leda av Baburam Bhattarai fra Singhs NKP(Masal).
Men på høsten 1990 sprakk samarbeidet mellom Masal og Mashal, og NKP (Mashal) innleda et samarbeid med Lamas parti isteden.
Medstifter av NKP(Ekda Kendra)
I november 1990 slo NKP (Mashal) og NKP (Chautho Mahadhiveshan) seg sammen til et nytt parti: NKP (Ekda Kendra) (parentesen betyr enhetssenteret), med Prachanda som generalsekretær. B. Bhattarai brøyt seg også med ei gruppe ut av Sings NKP (Masal), og slutta seg til det nye partiet.
Bruddet mellom Singh, Prachanda og Bhattarai dreide seg bl.a. om valg. Singh ville ha valgboikott, og NKP (Masal) forsøkte å hindre valgkampen og oppfordra folk til å  ikke stemme  i parlamentsvalget 1991. Prachanda og B. Bhattarai var enige med Nirmal Lama om at de ville stille til valg.
NKP (EK), som fungerte som et halv-illegalt parti, stifta valgfronten Samyukta Janamorcha Nepal (forkortelse SJM) leda av B. Bhattarai for å delta i valget. SJM fikk valgt inn 9 representanter og blei 3. største parti i parlamentet.
Brudd med maoistene i 1994
Striden dreide seg bl.a. om holdinga til væpna oppstand. Stiftelseslandsmøtet i 1990 hadde vedtatt at partiet skulle forberede revolusjon og underordne det parlamentariske arbeidet dette målet. Men mens Prachandas fløy så dette som noe umiddelbart, mente ikke Nirmal Lama at dette var riktig på kort sikt.
De to partiene hadde i omtrent et år samme navn. Maoistpartiet i Nepal rekner nå bruddet med Lama som sin stiftelsesdato, men det skifta formelt navn til NKP (Maobadi) først i mai 1995.
Det ser ut til at Prachanda og B. Bhattarai tok med seg et flertall av medlemmene og tilhengerne. Men etter at de skifta navn i 1995, blei Nirmal Lama uansett sittende som leder av det eneste NKP (Ekta Kendra).
Richard Stallman
Richard Matthew Stallman (født 16. mars 1953) er en amerikansk programvareutvikler og fri programvare-forkjemper. Han er best kjent som grunnleggeren av GNU-prosjektet og Free Software Foundation, som mannen bak programvarelisenser som GNU General Public License og som opphavsmannen til teksteditoren Emacs, GNU C Compiler (GCC) og GNU Debugger (GDB).
Nirmal Lama
Brudd med maoistene i 1994
Valgfronten SJM sprakk også. Her fikk Lama med seg et flertall på  6 av 9 i parlamentsgruppa. De to fløyene søkte begge om å få bruke partinavnet Samyukta Janamorcha Nepal i parlamentsvalget i 1994. Den offisielle avgjørelsen var i Nirmal Lama-fløyas favør.
Etter dette erklærte B. Bhattarais fløy av SJM at den ikke ville stille til valg. (Men NKP(Maobadi) fortsatte å bruke Samyukta Janamorcha Nepal-navnet på erklæringer,  i demonstrasjoner osv utover 1990-tallet.)
Richard Stallman
Oppvekst
Tross sine holdninger, både introvert og til tider narsissistisk i forhold til menneskene rundt ham, var han en intelligent gutt, noe også privatlæreren hans merket seg. Det var spesielt på fagområdene fysikk og matematikk han utmerket seg (til tross for at han fikk toppkarakterer også i flere andre fag). Det er også verdt å merke seg at Stallman skrev programkode på papir før han fikk tilgang til en datamaskin. I 1965, tolv år gammel, fikk han utlevert en kopi av manualen til datamaskinen IBM 7094 og skrev sitt første program; en preprosessor for IBM 7094-maskinen i programmeringsspråket PL/I.
Nirmal Lama
Politisk arbeid 1994 -1990
Nirmal Lama gikk altså tilsynelatende seirende ut av kampen om SJM. 6 av 9 representanter fulgte ham, og han fikk beholde valgnavnet aleine i 1994.
Richard Stallman
Studietid og MIT
I 1970 påbegynte han sine studier ved Harvard, hvor han konsentrerte seg om matematikk og fysikk, til tross for sine programmeringskunnskaper. Forkjærligheten for programmering var allikevel en sterk drivkraft i Stallmans liv. Nettopp denne drivkraften førte ham til AI-laboratoriet ved Massachusetts Institute of Technology sommeren 1971. Det hele begynte med en henvendelse fra Stallman om å få se på dokumentasjonen til datamaskinen PDP-10, noe som førte til at han ble tilbudt sommerjobb ved laben. Senere ble Stallman permanent knyttet til MIT, et arbeidsforhold som skulle vare i ti år.
Nirmal Lama
Politisk arbeid 1994 -1990
Det viste seg å være en hul seier. SJM mista mesteparten av stemmene og alle representanter ved valget i 1994. Ved valget i 1999 fortsatte tilbakegangen i stemmetall, men Lamas SJM gjorde et lite comeback i parlamentet ved å få valgt inn en representant.
Richard Stallman
Studietid og MIT
AI-laben ved MIT ble et sted der Stallman kunne være med likemenn, der de kontinuerlig jobbet med å forbedre operativsystemet ITS (Incompatible Timesharing System). I denne perioden kom han til han at det å kunne dele, da spesielt kildekode og datarelatert kunnskap, var en urokkelig kilde til utvikling. Tidlig på 1980-tallet førte en rekke hendelser at Stallman kom til å velge sin egen vei. Det begynte med at datamaskinene som ble brukt på AI-laben ikke lenger brukte Incompatible Timesharing System, men heller en proprietær versjon, som hindret innsyn i kildekoden. Dette gjorde at Stallman og andre startet et eget selskap, LMI (Lisp Machine Inc), som de beskrev som et «hacker company». LMI skulle arbeide med datamaskiner som hovedsakelig skulle kjøre programmeringsspråket LISP, men prosjektet mislyktes blant annet fordi det konkurrerende selskapet Symbolics ansatte alle de beste hodene fra MIT-miljøet slik at miljøet gikk i oppløsning. Samtidig gikk PDP-10-maskinene ut av produksjon, noe som gjorde at Incompatible Timesharing System ble overflødig. Dette førte ifølge Stallman til at 15 års arbeid gikk opp i røyk.
GNU-prosjektet og GNU/Linux
Som et svar på de proprietære operativsystemene, og på grunn av det Stallman selv omtaler som Symbolics' «destruksjon av hackermiljøet» ved MIT, startet han fri programvare-bevegelsen i 1983. Da ble GNU-prosjektet født, som et åpent operativsystem som skulle gi brukerne full frihet til å bruke, modifisere og distribuere systemet som de ønsket. GNU – et akronym for «GNU is Not Unix» (GNU er ikke Unix) – var som navnet antyder inspirert av det proprietære operativsystemet Unix, selv om Stallman selv hadde liten erfaring med dette systemet. Stallman innså også at GNU måtte ledsages av en rekke verktøy som blant annet en teksteditor og en kompilator om systemet skulle bli en suksess. I januar 1984 sa han derfor opp stillingen ved MIT, men fikk likevel beholde tilgangen til MITs maskiner og andre fasiliteter. Stallman begynte nå å arbeide for fullt med GNU, og den første komponenten som ble klar var GNU Emacs.
Nirmal Lama
Politisk arbeid 1994 -1990
I 1999 skreiv pressa at Nirmal Lama hadde kreft, og at den nepalske staten skulle betale alle  kostnader for behandling i India. Han døde i 2000.
Richard Stallman
GNU-prosjektet og GNU/Linux
I 1984 påbegynte han utviklingen av kompilatorsamlingen GCC. GCC oversetter programkode fra programmeringsspråket C til maskinkode, noe som var en nødvendighet for å utvikle frie programmer til det nye operativsystemet. GCC ble raskt populær, og ble av mange ansett som en av de bedre kompilatorene. De neste årene ble flere andre GNU-komponenter klare, og snart manglet bare den såkalte kjernen i GNU-systemet. Denne biten var nødvendig for at GNU skulle bli et fullverdig operativsystem, og Stallman og resten av GNU-hackerne begynte arbeidet med GNU Hurd.
Nirmal Lama
Politisk arbeid 1994 -1990
Sommeren 2002, under press både fra maoistopprørets framgang og kong Gyanendras stadig åpnere antidemokratiske tendenser, slo Nirma Lamas NKP (Ekta Kendra) seg sammen med Singhs NKP (Masal) til et nytt parti: NKP (Ekda Kendra Masal).
Richard Stallman
Free Software Foundation
Free Software Foundation (FSF) ble opprettet i 1984 av Stallman som et styringsorgan for finansiering og utvikling av fri programvare. I 1989 kom FSF med GNU General Public License, en programvarelisens som skulle sørge for utbredelsen og beskyttelsen av fri programvare.
Nirmal Lama
Politisk arbeid 1994 -1990
Nirmal Lamas gamle fiende, Mohan Bikram Singh, blei partisekretær (leder).
Richard Stallman
Free Software Foundation
I september 2019 trakk Stallman seg fra stillingene ved MITs laboratorium for vitenskap og kunstig intelligens CSAIL (Computer Science and Artificial Intelligence Laboratory) og Free Software Foundation på grunn av kritikk han ble utsatt for blant annet på grunn av kommentarer han kom med om Jeffrey Epstein-saken.
Foredragsvirksomhet
Stallman har de senere årene trappet ned på selve programvareutviklingen, og reiser nå verden rundt for å utbre budskapet om fri programvare. Han besøkte Norge i november 1998 og september 2004, og holdt en rekke foredrag rundt om i landet. 17. februar 2005 holdt han et foredrag på NTNU i Trondheim. Også i februar 2009 var han i Norge, og holdt foredrag i Bergen og Oslo.
Norsk elbilforening
Norsk elbilforening er en medlemsorganisasjon formelt stiftet i november 1995, som interesseforening for eiere og brukere av elbiler.
Foreningens aktiviteter startet allerede i 1992. Per 31. desember 2021 hadde Norsk elbilforening over 100 000 medlemmer. De er i hovedsak privatpersoner, foreningen har også bedrifts- og organisasjonsmedlemmer.
Medlemmene representeres av sin lokalforening som sender representanter til foreningens landsmøte. Det er i alt 14 lokalforeninger i alle landets fylker.
Krigerne fra Atlantis
Filmen er også delvis kjent under den engelske tittelen Warlords of the Deep.
Norsk elbilforening
Foreningen driver nettsiden elbil.no med tilhørende diskusjonsforum, med over 28 000 aktive medlemmer
Krigerne fra Atlantis
Handling
Handlingen er lagt til slutten av 1800-tallet. Professor Aitken, hans sønn Charles og Greg Collinson er på jakt etter den sangnomsuste verdenen Atlantis. Midt under ekspedisjonen blir de forrådt av mannskapet ombord. Senere blir dykkerklokken deres ødelagt, men riktig kritisk blir da et sjømonster angriper skipet og trekker det ned til bunnen. Der nede blir de mottatt av innbyggerne av det tapte kontinent. Innbyggerne viser seg å være en høyt utviklet rase som akter å holde besetningen som slaver. Planene til denne sivilisasjonen er å skaffe seg herredømme over resten av verden og å skape en nazi-stat.
Norsk elbilforening
Sekretariatet består av organisasjonens generalsekretær Christina Bu (valgt 2014) og 37 ansatte (per. 28.01.2022).
Norsk elbilforening er den norske representanten i den europeiske elbilforeningen AVERE, som har hovedsete i Brussel. I AVERE jobber foreningen for elektrisk mobilitet i EU, og arrangerer den internasjonale elbilkonferansen Electric Vehicle Symposium & Exhibition.
Kronprinsens gate
Kronprinsens gate finnes flere steder:
Castelldefels-ulykken
Jernbaneulykken ved Castelldefels skjedde den 23. juni 2010 da et passasjertog overkjørte en gruppe mennesker som krysset sporene til Platja de Castelldefels stasjon i badebyen Castelldefels nær Barcelona. Tolv mennesker omkom og minst fjorten ble skadet. Av de skadede og omkomne menneskene ble alle unntatt én rumensk kvinne på 45 år oppgitt som ungdommer under 28 år. Elleve av de omkomne var av latinamerikansk bakgrunn, fra Ecuador, Bolivia og Colombia. Dette var den dødligste togulykken i Spania siden ulykken ved Chinchilla de Monte-Aragón i juni 2003, hvor 19 ble drept og 38 skadet.
Historien før ulykken inntraff utspilte seg først ved at en gruppe på om lag 700 ungdommer skulle feire Noche de San Juan (Sankthansaften) i badebyen Castelldefels. De skal så ha tatt et lokaltog inn til stasjonen i Castelldefels. Da de reisende skulle gå ut av stasjonen, oppsto det en så stor trengsel inne i fotgjengertunnelene fra plattformen til stasjonsbygningen at 30 personer krysset jernbanesporene for å komme seg raskere frem til stranden.
Det har vært noe usikkerhet rundt det faktiske antall omkomne i ulykken, da det først var antatt tolv døde, så tretten, men etter at man hadde identifisert alle likene, fant man ut at det réelle antallet allikevel bare var tolv.
Karl Nag
Karl Henriksen Nag (født 10. november 1893 i Strand, Rogaland, død 9. august 1975 i Stavanger) var en norsk roer som deltok i de olympiske leker 1920 i Antwerpen.
Nag vant en olympisk bronsemedalje i roing under OL 1920 i Antwerpen. Han var med som roer på den norske åtteren som kom på tredjeplass bak USA og Storbritannia. Mannskapet på den norske båten var; Theodor Nag, Conrad Olsen, Adolf Nilsen, Håkon Ellingsen, Thore Michelsen, Arne Mortensen, Karl Nag, Tollef Tollefsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Norge møtte og beseiret Tsjekkoslovakia i kvartfinalen men tapte siden i semifinalen til Storbritannia. Han er bror til Theodor Nag, som også satt i åtteren som tok bronse i 1920.
CargoNet
CargoNet AS er en godstransportør på jernbane eid av Vy. Selskapet ble operativt 1. januar 2002 på basis av virksomheten i NSB Gods. På samme tidspunkt overtok CargoNet AS det svenske selskapet Railcombi AB. Green Cargo eide 45% av CargoNet frem til 2010.
Transportnett og omsetning
Selskapet har et transportnett som omfatter linjer i blant annet Sverige, Danmark, Tyskland og Sveits. Det betjener et nettverk av 25 godsterminaler i Norge, Sverige og Danmark. Hovedvirksomhet er containertransport («kombinert transport»), men selskapet tilbyr også egne, dedikerte godstog for større kunder («Industritog»). CargoNet har om lag 930 ansatte og er Norges største godsoperatør på tog. Omsetningen i 2008 var ca. 1,7 milliarder, regnskapet ble gjort opp med et underskudd på 38 millioner. I 2009 ble det et lite overskudd. Are Kjensli var selskapets administrerende direktør fra 2005. I 2014 overtok Arne Fosen etter Are Kjensli. I 2022 overtok Ingvild Storås etter Arne Fosen.
Ulykker
28. januar 2010 rullet et togsett med lokomotiv og godsvogner ukontrollert over en vei og inn i et lagerbygg på Brattøra i Trondheim og forårsaket materielle skader. Ulykken skyldtes en teknisk feil på lokomotivets motor.
24. mars 2010 rullet 16 godsvogner tilhørende CargoNet ukontrollert på Loenga-Alnabrulinjen fra Alnabru til Sjursøya. Dette førte til en alvorlig ulykke på Sjursøya. Etter ulykken ble CargoNet ilagt en bot på sju millioner kroner for «å uaktsomt ha forvoldt tre personers død, betydelig skade på én person og alvorlig skade på tre personer, samt brudd på jernbanelovens regler som skal forebygge ulykker», ifølge en pressemelding fra politiet.
Jubalong
Jubalong er en norsk barneserie som gikk på NRK1 fra 2006 til 2008. Serien var et magasinprogram for barn mellom tre og åtte år og handlet om en utradisjonell familie der et av medlemmene var født som dukke. Familien pleide å lagde Barne-tv-show hjemme i stuen, og i sofaen satt naboer, venner og slektninger. Rammen var en sit-com med skuespillere i rollene som familiemedlemmene. Det inneholdt sang, konkurranser – og videoinnslag, men der så man stort sett barn og voksne fra den virkelige verden.
Skaperne hentet kunnskap til serien fra barnepsykiatere, humorister og medie- og barneforskere. I tillegg til at programmet skulle være morsomt, ønsket programskaperne også at serien skulle speile barnas sine familiære relasjoner. Serien ble sendt på lørdager kl 18:00 og tok over sendeflaten til Barnas supershow.
En CD-plate med sanger fra serien ble utgitt i 2008.